CPF ปิดพุ่ง 6.86% วอลุ่มแตะ 1.27 พันลบ.
CPF ปิดตลาดวันนี้ราคาอยู่ที่ 18.70 บาท บวก 1.20 หรือ 6.86% ราคาสูงสุด 19.40 บาท ราคาต่ำสุด 18.60 บาท มูลค่าการซื้อขาย 1.27 พันล้านบาท
26 ส.ค. 2558

ผู้สื่อข่าวรายงานว่า บริษัท เจริญโภคภัณฑ์อาหาร จำกัด (มหาชน) หรือ CPF ปิดตลาดวันนี้ราคาอยู่ที่ 18.70 บาท บวก 1.20 หรือ 6.86% ราคาสูงสุด 19.40 บาท ราคาต่ำสุด 18.60 บาท มูลค่าการซื้อขาย 1.27 พันล้านบาท
โดยปัจจัยที่ส่งผลให้ราคาหุ้นมีการปรับตัวขึ้นแรง คาดว่ามาจากประเด็นที่ CPF เปิดเผยว่าที่ประชุมคณะกรรมการบริษัท เมื่อ 25 ส.ค.58 มีมติอนุมัติโครงการซื้อหุ้นคืน (Treasury Stock) เพื่อบริหารทางการเงินในวงเงินไม่เกิน 10,000 ล้านบาท
ทั้งนี้ เพื่อบริหารทางการเงินจำนวนหุ้นที่จะซื้อคืน 400 ล้านหุ้น มูลค่าที่ตราไว้หุ้นละ 1 บาท จำนวนหุ้นที่จะซื้อคืนคิดเป็น 5.17% ของหุ้นที่จำหน่ายได้แล้วทั้งหมด โดยการซื้อในตลาดหลักทรัพย์ กำหนดระยะเวลาที่จะซื้อคืนตั้งแต่วันที่ 10 ก.ย.58 ถึง 9 มี.ค.59